धान
धान (Paddy / "ओराय्ज़ा सैटिवा") एक प्रमुख फसल है जिससे चावल निकाला जाता है। यह भारत सहित एशिया एवं विश्व के बहुत से देशों का मुख्य भोजन है। विश्व में मक्का के बाद धान ही सबसे अधिक उत्पन्न होने वाला अनाज है।
दही चावल
दही चावल एक भारतीय व्यंजन है जो भारत के चारों दक्षिणी राज्यों तमिलनाडु, आन्ध्र प्रदेश, केरल और कर्नाटक में विशेष रूप से लोकप्रिय है। इसे दोपहर या रात के खाने में खाया जाता है।दही चावल तैयार करने की विधि बहुत सरल है। चावलों के उबाल कर खट्टी दही में मिलाकर ऊपर से उड़द दाल, राई, अदरक, जीरा और हींग का तड़का लगाया जाता है। स्वादानुसार नमक और दूध मिलाकर इस व्यंजन को परोसा जाता है।